To lastbiler er stødt frontalt sammen i krydset ved Lønstrupvej og Løkkensvej i Vennebjerg mellem Hjørring og Løkken. Det ene køretøj, en betonlastbil, er væltet om på siden og den anden lastbil er brudt i brand, så førerhuset er udbrændt. - Vi har slukket lastbilen, som var temmelig overtændt, da vi kom og derefter har vi haft opsamling af alt den olie, der kom ud derfra, fortæller Jesper Ludvigsen, indsatsleder i Hjørring Kommune til TV2/NORD. Der er ikke sket nogen personskade, men den ene lastbil er brudt i brand. Det oplyser Nordjyllands Politi til TV2/NORD. Vejen er lige nu spærret på grund af trafikuheldet.

Opsummering:
En lastbil og en betonlastbil er stødt frontalt sammen mellem Hjørring og Løkken. Den ene er brudt i brand og vejen er spærret.